ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിലെടുത്ത ഒരു സുപ്രധാന തീരുമാനത്തിൽ, ഹിന്ദിക്കും ഇംഗ്ലീഷിനും പുറമേ മലയാളം ഉൾപ്പെടെ 13 പ്രാദേശിക ഭാഷകളിലും CAPF-നായി കോൺസ്റ്റബിൾ  പരീക്ഷ നടത്താൻ കേന്ദ്ര ആഭ്യന്തര മന്ത്രാലയം അനുമതി നൽകി.
ഹിന്ദി, ഇംഗ്ലീഷ് ഭാഷകൾക്ക് പുറമെ അസമീസ്, ബംഗാളി, ഗുജറാത്തി, മറാത്തി, മലയാളം, കന്നഡ, തമിഴ്, തെലുങ്ക്, ഒഡിയ, ഉറുദു, പഞ്ചാബി, മണിപ്പൂരി, കൊങ്കണി എന്നീ ഭാഷകളിലും ചോദ്യപേപ്പർ തയ്യാറാക്കും .
ന്യൂഡൽഹി : ഏപ്രിൽ 15 , 2023
പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിലെടുത്ത ഒരു സുപ്രധാന തീരുമാനത്തിൽ, കേന്ദ്ര സായുധ പോലീസ് സേനയിലെ  കോൺസ്റ്റബിൾ  പരീക്ഷ ഹിന്ദിക്കും ഇംഗ്ലീഷിനും പുറമേ 13 പ്രാദേശിക ഭാഷകളിൽ നടത്താൻ കേന്ദ്രആഭ്യന്തര മന്ത്രാലയം അനുമതി നൽകി. കേന്ദ്ര സായുധ പോലീസ് സേനയിൽ പ്രാദേശിക യുവാക്കളുടെ പങ്കാളിത്തം പ്രോത്സാഹിപ്പിക്കുന്നതിനും പ്രാദേശിക ഭാഷകളെ പ്രോത്സാഹിപ്പിക്കുന്നതിനുമായി കേന്ദ്ര ആഭ്യന്തര - സഹകരണ മന്ത്രി ശ്രീ അമിത് ഷാ മുൻകൈയെടുത്താണ് ചരിത്രപരമായ തീരുമാനം കൈക്കൊണ്ടത് .
ഹിന്ദിക്കും ഇംഗ്ലീഷിനും പുറമേ അസമീസ്, ബംഗാളി, ഗുജറാത്തി, മറാത്തി, മലയാളം, കന്നഡ, തമിഴ്, തെലുങ്ക്, ഒഡിയ, ഉറുദു, പഞ്ചാബി, മണിപ്പൂരി, കൊങ്കണി എന്നീ ഭാഷകളിലും ചോദ്യപേപ്പർ തയ്യാറാക്കും .
ഈ തീരുമാനം ലക്ഷക്കണക്കിന് ഉദ്യോഗാർത്ഥികൾക്ക് അവരുടെ മാതൃഭാഷയിൽ/പ്രാദേശിക ഭാഷയിൽ പരീക്ഷയിൽ പങ്കെടുക്കാനും അവരുടെ ജോലി സാധ്യതകൾ മെച്ചപ്പെടുത്താനും സഹായിക്കും.
ഒന്നിലധികം ഇന്ത്യൻ ഭാഷകളിൽ പരീക്ഷ നടത്തുന്നത് സുഗമമാക്കുന്നതിന് നിലവിലുള്ള ധാരണാപത്രത്തിന്റെ ഭാഗമായി പ്രത്യേക അനുബന്ധത്തിൽ ആഭ്യന്തര മന്ത്രാലയവും സ്റ്റാഫ് സെലക്ഷൻ കമ്മീഷനും ഒപ്പിടും.
രാജ്യത്തുടനീളമുള്ള ലക്ഷക്കണക്കിന് ഉദ്യോഗാർത്ഥികളെ ആകർഷിക്കുന്ന സ്റ്റാഫ് സെലക്ഷൻ കമ്മീഷൻ നടത്തുന്ന പ്രധാന പരീക്ഷകളിലൊന്നാണ് കോൺസ്റ്റബിൾ ജിഡി. ഹിന്ദിക്കും ഇംഗ്ലീഷിനും പുറമേ 13 പ്രാദേശിക ഭാഷകളിലുള്ള പരീക്ഷ 2024 ജനുവരി 01 മുതൽ നടത്തും.
യുവാക്കളെ അവരുടെ മാതൃഭാഷയിൽ പരീക്ഷ എഴുതാനുള്ള ഈ അവസരം ഉപയോഗപ്പെടുത്താനും രാജ്യത്തെ സേവിക്കുന്ന ഒരു തൊഴിൽ സാധ്യത പ്രയോജനപ്പെടുത്താനുമായി പ്രോത്സാഹിപ്പിക്കുന്നതിന് സംസ്ഥാന/ കേന്ദ്ര ഭരണ പ്രദേശ ഗവൺമെന്റുകൾ എന്നിവ വിപുലമായ പ്രചാരണം നടത്തുമെന്ന് പ്രതീക്ഷിക്കുന്നു. പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിലും ആഭ്യന്തര - സഹകരണ മന്ത്രി ശ്രീ അമിത് ഷായുടെ മാർഗനിർദേശത്തിനും കീഴിൽ ആഭ്യന്തര മന്ത്രാലയം പ്രാദേശിക ഭാഷകളുടെ ഉപയോഗവും വികാസവും പ്രോത്സാഹിപ്പിക്കുന്നതിന് പൂർണ്ണമായും പ്രതിജ്ഞാബദ്ധമാണ്.
RRTN/SKY
(
രാഷ്ട്രപതിയുടെ കാര്യാലയം
ദേശീയ ഊർജ സംരക്ഷണ അവാർഡുകൾ രാഷ്ട്രപതി സമ്മാനിച്ചു
ന്യൂ ഡൽഹി: ഡിസംബർ 14, 2022
ദേശീയ ഊർജ്ജ സംരക്ഷണ ദിനത്തോടനുബന്ധിച്ച് ഇന്ന്  ന്യൂഡൽഹിയിൽ വെച്ച് രാഷ്ട്രപതി ശ്രീമതി ദ്രൗപദി മുർമു ദേശീയ ഊർജ്ജ സംരക്ഷണ അവാർഡുകൾ, ദേശീയ എനർജി എഫിഷ്യൻസി ഇന്നൊവേഷൻ അവാർഡുകൾ, ദേശീയ പെയിന്റിംഗ് മത്സര സമ്മാനങ്ങൾ എന്നിവ സമ്മാനിച്ചു.
പരിപാടിയുടെ ഭാഗമായി 'ഇവി-യാത്രാ പോർട്ടലിനും' രാഷ്ട്രപതി തുടക്കം കുറിച്ചു . ഏറ്റവും അടുത്തുള്ള പൊതു ഇവി ചാർജറിലേക്ക് വാഹനത്തിനുള്ളിൽ നിന്നും നാവിഗേഷൻ സുഗമമാക്കുന്നതിനാണ് ബ്യൂറോ ഓഫ് എനർജി എഫിഷ്യൻസി 'ഇവി-യാത്രാ പോർട്ടൽ' വികസിപ്പിച്ചെടുത്തത്
കാലാവസ്ഥാ വ്യതിയാനത്തിന്റെയും ആഗോളതാപനത്തിന്റെയും വെല്ലുവിളികൾ നേരിടുമ്പോൾ ഊർജ സംരക്ഷണം ആഗോളതലത്തിലും ദേശീയതലത്തിലും പ്രാധാന്യമർഹിക്കുന്നു എന്ന് രാഷ്ട്രപതി സമ്മേളനത്തെ അഭിസംബോധന ചെയ്തു പറഞ്ഞു.
ഇന്ത്യയുടെ പ്രതിശീർഷ കാർബൺ ബഹിർഗമനവും ഹരിതഗൃഹ വാതകം പുറന്തള്ളുന്നതും ലോക ശരാശരിയുടെ മൂന്നിലൊന്നിൽ താഴെയാണെങ്കിലും, ഉത്തരവാദിത്തമുള്ള രാജ്യമെന്ന നിലയിൽ ഇന്ത്യ പരിസ്ഥിതി സംരക്ഷണത്തിൽ ഗണ്യമായ സംഭാവന നൽകുന്നു എന്നും രാഷ്ട്രപതി ചൂണ്ടിക്കാട്ടി .
പരിസ്ഥിതി സൗഹൃദ ജീവിതശൈലി സ്വീകരിക്കാൻ ലോക സമൂഹത്തെ പ്രേരിപ്പിക്കുന്ന 'പരിസ്ഥിതിക്കുള്ള ജീവിതശൈലി' അതായത് ലൈഫ്  എന്ന സന്ദേശം ഇന്ത്യ COP-26-ൽ നൽകിയതായി രാഷ്ട്രപതി പറഞ്ഞു.
എല്ലാ അവാർഡ് ജേതാക്കളെയും പ്രത്യേകിച്ച് കുട്ടികളെ, രാഷ്ട്രപതി അഭിനന്ദിച്ചു . ജേതാക്കൾ പുലർത്തിയ നൂതനമായ ചിന്തയ്ക്കും രീതിശാസ്ത്രത്തിനും ദേശീയ എനർജി എഫിഷ്യൻസി ഇന്നൊവേഷൻ അവാർഡ് ജേതാക്കളെയും രാഷ്ട്രപതി അഭിനന്ദിച്ചു. പ്രകൃതിയും വികസനവും തമ്മിലുള്ള സന്തുലിതാവസ്ഥ നിലനിറുത്തുന്നതിലാണ് മനുഷ്യ ക്ഷേമമെന്നും രാഷ്ട്രപതി പറഞ്ഞു.
RRTN/SKY
(Visitor Counter : 90
വാര്ത്താവിതരണ പ്രക്ഷേപണ മന്ത്രാലയം
51-ാമത് ദാദാസാഹേബ് ഫാൽക്കെ പുരസ്കാരം ശ്രീ രജനീകാന്തിന്
ന്യൂഡൽഹി, ഏപ്രിൽ 1, 2021
51-ാമത് ദാദാസാഹേബ് ഫാൽകെ പുരസ്കാരം നടൻ ശ്രീ രജനീകാന്തിന്. കേന്ദ്ര വാർത്ത വിതരണ പ്രക്ഷേപണവകുപ്പ് മന്ത്രി ശ്രീ പ്രകാശ് ജാവദേക്കർ ആണ് 2019 ലെ പുരസ്കാരം ഇന്ന് ന്യൂഡൽഹിയിൽ പ്രഖ്യാപിച്ചത്. ഈ പുരസ്കാരം മെയ് 3 ന്, ദേശിയ ചലച്ചിത്ര പുരസ്കാരങ്ങൾക്ക് ഒപ്പം സമ്മാനിക്കും .
ജൂറി ഐക്യകണ്ഠമായി തെരെഞ്ഞെടുത്ത ശ്രീ രജനീകാന്തിന്റെ പേര് ഗവെർന്മെന്റും അംഗീകരിക്കുകയായിരുന്നു എന്ന് ശ്രീ ജാവദേക്കർ അറിയിച്ചു.
ശ്രീമതി ആശ ഭോസ്ലെ, ശ്രീ മോഹൻലാൽ, ശ്രീ വിശ്വജീത് ചാറ്റർജി, ശ്രീ ശങ്കർ മഹാദേവൻ, ശ്രീ സുഭാഷ് ഗായ് എന്നിവരടങ്ങുതായിരുന്നു ജൂറി.
50 വർഷത്തിൽ ഏറെ ആയി ഇന്ത്യൻ ജനമനസ്സുകളെ കീഴടക്കിയ ഐതിഹാസിക നടനാണ് ശ്രീ രജനീകാന്തെന്ന് വിശേഷിപ്പിച്ച കേന്ദ്ര മന്ത്രി, അദ്ദേഹത്തിന് അനുമോദനവും അറിയിച്ചു.
RRTN
(Visitor Counter : 179
പ്രധാനമന്ത്രിയുടെ ഓഫീസ്
ആയുഷ്മാൻ യോജന നമ്മുടെ പാവപ്പെട്ട പൗരന്മാരുടെ ജീവൻ രക്ഷിക്കുന്ന ഒന്നാണ് : പ്രധാനമന്ത്രി
പ്രാപ്യവും ചെലവ് കുറഞ്ഞതുമായ ആരോഗ്യ പരിരക്ഷ ഉറപ്പാക്കുന്നതിനുള്ള പ്രധാനമന്ത്രി ആയുഷ്മാൻ ഭാരത് പദ്ധതിയുടെ സ്വാധീനത്തെയും മറ്റ് നടപടികളെയും കുറിച്ച് ശ്രീ ശങ്കർ ലാൽവാനി എംപിയുടെ ട്വീറ്റിന് മറുപടിയായി പ്രധാനമന്ത്രി ശ്രീ നരേന്ദ്ര ട്വീറ്റ് ചെയ്തു:
"ആയുഷ്മാൻ യോജന നമ്മുടെ പാവപ്പെട്ട സഹോദരങ്ങളുടെ ജീവൻ എങ്ങനെ സംരക്ഷിക്കുന്നു എന്നതിന്റെ നേരിട്ടുള്ള ഉദാഹരണമാണിത്."
-ND-
(
ആയുഷ്
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് ആയുർവേദയിൽ കേന്ദ്ര വനിതാ ശിശു വികസന മന്ത്രി 'ന്യൂട്രി ഗാർഡൻ' ഉദ്ഘാടനം ചെയ്തു
ന്യൂഡൽഹി , സെപ്റ്റംബർ 1, 2021
പോഷൺ മാസം 2021 -ന് കീഴിലുള്ള പരിപാടി പരമ്പരയ്ക്ക് കേന്ദ്ര വനിതാ ശിശു വികസന മന്ത്രി ശ്രീമതി സ്മൃതി സുബിൻ ഇറാനി ഇന്ന് തുടക്കം കുറിച്ചു. രാജ്യത്തിന്റെ പോഷകാഹാര ആവശ്യകത പരിഹരിക്കുന്നതിന് ആയുർവേദത്തിലെ പ്രാചീന ജ്ഞാനം എങ്ങനെ ഫലപ്രദമായി ഉപയോഗപ്പെടുത്താമെന്നതിനെക്കുറിച്ചുള്ള അറിവ് നൽകേണ്ടത് കാലഘട്ടത്തിന്റെ ആവശ്യമാണെന്ന് മന്ത്രി പറഞ്ഞു.
ന്യൂ ഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് ആയുർവേദയിൽ  പോഷൺ മാസം - 2021 ന് തുടക്കം കുറിച്ചുകൊണ്ട് 'ന്യൂട്രി ഗാർഡൻ' കേന്ദ്ര വനിതാ ശിശു വികസന മന്ത്രി ഉദ്ഘാടനം ചെയ്തു. ചടങ്ങിൽ ആയുഷ്, വനിതാ ശിശു വികസന സഹമന്ത്രി ഡോ. മൻജ്പര മഹേന്ദ്രഭായിയും പങ്കെടുത്തു.
ആയുർവേദത്തിന്റെ സംഭാവന ലോകത്തിന് അംഗീകരിക്കാൻ കഴിയുന്ന വിധത്തിലുള്ള ശാസ്ത്രീയ വിവരങ്ങൾ പ്രസിദ്ധീകരിക്കേണ്ടതിന്റെ ആവശ്യകത ശ്രീമതി സ്മൃതി ഇറാനി ഊന്നിപ്പറഞ്ഞു.
ഗർഭിണികളുടെ ആരോഗ്യത്തിന് പോഷകാഹാരത്തിന്റെ പ്രാധാന്യവും ആയുർവേദ ഇടപെടലുകൾ സഹായിക്കുന്ന വിധവും ഡോ.മൻജ്പര മഹേന്ദ്രഭായ് എടുത്തുപറഞ്ഞു.
രോഗികൾക്കും ആരോഗ്യ പ്രവർത്തകർക്കും ആരോഗ്യ, പോഷക ഗുണങ്ങളുള്ള സസ്യങ്ങളുടെ വിതരണവും നടത്തി. സാധാരണക്കാർക്ക് മനസ്സിലാക്കുന്നതിനായി, പോഷകമൂല്യമുള്ള തിരഞ്ഞെടുത്ത സസ്യങ്ങളുടെ വിവരങ്ങൾ ഉൾക്കൊള്ളുന്ന ലഘുലേഖ നൽകി. വിവിധ സംസ്ഥാനങ്ങളെ പ്രതിനിധീകരിക്കുന്ന പരമ്പരാഗത ആയുർവേദ പോഷകാഹാര പാചക രീതികളും പരിപാടിയിൽ പ്രദർശിപ്പിച്ചു.
IE/SKY
(
ആരോഗ്യ, കുടുംബക്ഷേമ മന്ത്രാലയം
124 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്ര ഗവണ്മെന്റ് പ്രതിജ്ഞാബദ്ധമാണ്. എല്ലാവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പുതിയ ഘട്ടത്തിന് രാജ്യത്ത് 2021 ജൂണ് 21-നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും സൗജന്യമായി നല്കും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 124 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
18.74 കോടിയില് അധികം  കോവിഡ് വാക്സിന് ഡോസുകള് സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കല് ഇപ്പോഴും ലഭ്യമാണ്.
മന്ത്രിസഭ
റെയില്വേ ജീവനക്കാര്ക്ക് 2021-22 സാമ്പത്തിക വര്ഷത്തില് 78 ദിവസത്തിന് തുല്യമായ ഉല്പ്പാദനക്ഷമത ബന്ധിത ബോണസ് നല്കുന്നതിന് കേന്ദ്ര മന്ത്രിസഭായോഗത്തിന്റെ അംഗീകാരം
റെയില്വേ ജീവനക്കാര്ക്ക് 2021-22 സാമ്പത്തിക വര്ഷത്തേക്കുള്ള ഉല്പ്പാദന ബന്ധിത ബോണസ് നല്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി.
ഓരോ വര്ഷവും ദസറ/പൂജ അവധികള്ക്ക് മുന്പായാണ് യോഗ്യരായ റെയില്വേ ജീവനക്കാര്ക്കുള്ള പി.എല്.ബി വിതരണം ചെയ്യുന്നത്. ഈ വര്ഷവും ഏകദേശം 11.27 ലക്ഷം നോണ് ഗസറ്റഡ് റെയില്വേ ജീവനക്കാര്ക്ക് 78 ദിവസത്തെ വേതനത്തിന് തുല്യമായ തുക പി.എല്.ബിയായി നല്കിയിട്ടുണ്ട്. അര്ഹതയുള്ള ഒരു റെയില്വേ ജീവനക്കാരന് 78 ദിവസത്തേക്ക് നല്കേണ്ട പരമാവധി തുക 17,951രൂപയാണ്. മേല്പ്പറഞ്ഞ തുക ട്രാക്ക് മെയിന്റനര്മാര്, ഡ്രൈവര്മാരും ഗാര്ഡുകളും, സ്റ്റേഷന് മാസ്റ്റര്മാര്, സൂപ്പര്വൈസര്മാര്, ടെക്നീഷ്യന്, ടെക്നീഷ്യന് ഹെല്പ്പര്മാര്, കണ്ട്രോളര്, പോയിന്റ്സ്മാന്, മിനിസ്റ്റീരിയല് സ്റ്റാഫ്, മറ്റ് ഗ്രൂപ്പ് സി സ്റ്റാഫ് എന്നിങ്ങനെ വിവിധ വിഭാഗങ്ങള്ക്ക് നല്കിയിട്ടുണ്ട്.
(റെയില്വേ ജീവനക്കാര്ക്ക് 78 ദിവസത്തെ പി.എല്.ബി നല്കുന്നതിന് 1832.09 കോടി രൂപയുടെ സാമ്പത്തികാഘാതം ഉണ്ടാകുമെന്നാണ് കണക്കാക്കിയിരിക്കുന്നത്. കോവിഡ്-19 നാന്തര കാല വെല്ലുവിളികള് മൂലമുണ്ടായ പ്രതികൂല സാമ്പത്തിക സാഹചര്യങ്ങള്ക്കിടയിലാണ് പി.എല്.ബി നല്കുന്നതിനുള്ള മേല്പ്പറഞ്ഞ തീരുമാനം എടുത്തിട്ടുള്ളത്.
അംഗീകൃത ഫോര്മുലയുടെ അടിസ്ഥാനത്തില് പ്രവര്ത്തിച്ച ദിവസങ്ങളേക്കാള് കൂടുതലാണ് യഥാര്ത്ഥ പി.എല്.ബി ദിവസങ്ങളുടെ എണ്ണം. റെയില്വേയുടെ പ്രകടനം മെച്ചപ്പെടുത്തുന്നതിന് പ്രവര്ത്തിക്കുന്നതിന് റെയില്വേ ജീവനക്കാരെ പ്രചോദിപ്പിക്കുന്നതിനുള്ള ഒരു പ്രോത്സാഹനമായാണ് പി.എല്.ബി നല്കുന്നത് .
ഹോമിയോപ്പതി, പാരമ്പര്യ വൈദ്യശാസ്ത്രമേഖലകളില് ഇന്ത്യയും ക്യൂബയും തമ്മില് ഏര്പ്പെട്ട ധാരണാപത്രത്തിന് പ്രധാനമന്ത്രി ശ്രീ നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാലപ്രാബല്യത്തോടെ അംഗീകാരം നല്കി. 2018 ജൂ 22നാണ് ധാരണാപത്രം ഒപ്പിട്ടത്.
അനന്തരഫലം
പാരമ്പര്യ ശെവദ്യശാസ്ത്രം, ഹോമിയോപ്പതി എന്നീ മേഖലകളില് രണ്ടു രാജ്യങ്ങളും തമ്മിലുള്ള ഉഭയകക്ഷിസഹകരണം ഈ ധാരണാപത്രത്തിലൂടെ വര്ദ്ധിക്കും. ഇരു രാജ്യങ്ങളുടെയും പൊതു സാംസ്കാരികത പരിഗണിക്കുമ്പോള് ഇത് രണ്ടു രാജ്യങ്ങള്ക്കും വളരെയധികം പ്രാധാന്യമുള്ളതുമാണ്.
പശ്ചാത്തലം
ആയുര്വേദം, യോഗയും പ്രകൃതിചികിത്സയും, യുനാനി, സിദ്ധ, സൗവ റിഗ്പാ, ഹോമിയോപതി എന്നിവ ഉള്ക്കൊള്ളുന്ന പരമ്പരാഗത വൈദ്യശാസ്ത്രം ഇന്ത്യയില് വളരെ സംഘടിതവും ക്രോഡീകരിക്കപ്പെട്ടതും രേഖപ്പെടുത്തിയിട്ടുള്ളതുമാണ്. ആഗോള ആരോഗ്യ സാഹചര്യത്തില് ഈ ചികിത്സാസംവിധാനങ്ങള് വളരെയധികം കാര്യശേഷിയുള്ളതുമാണ്. പാരമ്പര്യവൈദ്യ സമ്പ്രദായത്തെ പ്രോത്സാഹിപ്പിക്കുന്നതിനും പ്രചരിപ്പിക്കുന്നതിനും ആഗോളാവല്ക്കരിക്കുന്നതിനും ആയുഷ് മന്ത്രാലയത്തിന് അധികാരമുണ്ട്. അതിന്റെ അടിസ്ഥാനത്തില് പാരമ്പര്യ വൈദ്യശാസ്ത്ര സമ്പ്രദായ മേഖലയിലെ സഹകരണത്തിനായി മേഖലയിലെ 10 രാജ്യങ്ങളുമായി ധാരണാപത്രങ്ങള് ഉണ്ടാക്കുന്നതിന് കാര്യക്ഷമമായ നടപടികള് അവര് സ്വീകരിച്ചിട്ടുണ്ട്. നിയന്ത്രണ സംവിധാനം സംബന്ധിച്ച് ഇരു രാജ്യങ്ങള്ക്കും നല്ല ധാരണയുണ്ടാക്കുന്നതിന് ഇത് സഹായിക്കും. അതോടൊപ്പം ഇന്തോനേഷ്യയിലേക്കുള്ള ഇന്ത്യയുടെ ഔഷധ കയറ്റുമതി വര്ധിക്കുന്നതിനും അന്തര്ദേശീയ വേദികളില് മികച്ച സഹകരണം ഉറപ്പാക്കുന്നതിനും ധാരണാപത്രം സൗകര്യമൊരുക്കും.
പ്രത്യേക സേവനങ്ങളും ഫീച്ചറുകളും
പരിസ്ഥിതി ദിന ബോധവത്ക്കരണ പരിപാടി നാളെ
തിരുവനന്തപുരം: കേന്ദ്ര വാർത്താവിതരണ പ്രക്ഷേപണ മന്ത്രാലയത്തി
ന്റെ കീഴിലുള്ള സെൻട്രൽ ബ്യൂറോ ഒാഫ് കമ്മ്യൂണിക്കേഷൻ നാളെ ലോകപരിസ്ഥിതി ദിനത്തിൽ  മിഷൻ ലൈഫ് ബോധവൽക്കരണ പരിപാടികൾ സംഘടിപ്പിക്കും. തിരുവനന്തപുരം ഐസിഡിഎസ്സുമായി ചേർന്ന് നടത്തുന്ന പരിപാടികൾക്ക് വൈഎംഎ ഹാളിൽ രാവിലെ 10ന് തുടക്കമാകും.
സെൻട്രൽ ബ്യൂറോ ഒാഫ് കമ്മ്യൂണിക്കേഷൻ കേരള, ലക്ഷദ്വീപ് റീജിയൻ അഡീഷണൽ ഡയറക്ടർ ജനറൽ വി.പളനിച്ചാമി ഐഐഎസ് അധ്യക്ഷത വഹിക്കും. സാംസ്കാരിക വകുപ്പ് ഡയറക്ടർ എൻ.മായ ഐഎഫ്എസ് ഉദ്ഘാടനം ചെയ്യും.
പ്ലാസ്റ്റിക് സംസ്കരണം എന്ന വിഷയത്തിൽ കേരള പരിസ്ഥിതി, കാലാവസ്ഥാ വ്യതിയാന ഡയറക്ടറേറ്റ്, പരിസ്ഥതി പ്രോഗ്രാം മാനേജർ ഡോ.ജോൺ സി. മാത്യുവും ജലസംരക്ഷണം എന്ന വിഷയത്തിൽ കേരള സർവകലാശാല അക്വാട്ടിക് ബയോളജി, ഫിഷറീസ് ഡിപ്പാർട്ട്മെന്റ് പ്രോജക്റ്റ് സയന്റിസ്റ്റ് ഡോ.സുവർണാദേവിയും ക്ലാസുകൾ നയിക്കും .
200ൽ അധികം വൃക്ഷത്തെകൾ പരിപാടിയിൽ വിതരണം ചെയ്യും. ക്വിസ് മത്സരം, പാവനാടകം, സമ്മാനവിതരണം എന്നിവയും നടക്കും.
പരിസ്ഥിതിക്കനുയോജ്യമായ ജീവിതശൈലി എന്ന ആശയം മുൻ നിർത്തിയാണ് മിഷൻ ലൈഫ് ഉദ്യമത്തിന് കേന്ദ്രസർക്കാർ 2022ൽ തുടക്കമിട്ടത്.
പരിസ്ഥിതിയെ സംരക്ഷിക്കുന്നതിനായുള്ള വ്യക്തിപരവും കൂട്ടായതുമായ പ്രവർത്തനങ്ങളെ പ്രോത്സാഹിപ്പിക്കുന്ന ഇന്ത്യയുടെ നേതൃത്വത്തിലുള്ള ആഗോള ബഹുജന പ്രസ്ഥാനമായാണ് മിഷൻ ലൈഫ് വിഭാവനം ചെയ്തിരിക്കുന്നത്.
-NS-
(Visitor Counter : 25
ഇലക്ട്രോണിക്സ് & ഐ.ടി മന്ത്രാലയം
ഇന്ത്യൻ സ്റ്റാർട്ടപ്പുകൾ, ടെക് സംരംഭകർ എന്നിവർക്കായി ഒരു പ്ലാനറ്റോറിയം ഇന്നവേഷൻ ചലഞ്ചിന് മൈഗവ്  തുടക്കം കുറിച്ചു
ന്യൂഡൽഹി, സെപ്റ്റംബർ 17, 2021
ഇന്ത്യൻ സ്റ്റാർട്ടപ്പുകൾ, ടെക് സംരംഭകർ എന്നിവർക്കായി ഇലക്ട്രോണിക്സ് & ഐടി മന്ത്രാലയത്തിന് കീഴിലുള്ള MyGov ഇന്ത്യ, 2021 സെപ്റ്റംബർ 11 ന് ഒരു പ്ലാനറ്റോറിയം ഇന്നവേഷൻ ചലഞ്ചിന് തുടക്കം കുറിച്ചിരുന്നു .
.
രാജ്യത്തെ പ്ലാനറ്റോറിയങ്ങൾക്കായി അത്യാധുനിക സാങ്കേതിക വിദ്യ വികസിപ്പിക്കുന്നതിനായി വിവിധ സ്റ്റാർട്ടപ്പുകൾ, ടെക് സംരംഭകർ എന്നിവരിൽനിന്നും ഈ ചലഞ്ച് അപേക്ഷകൾ ക്ഷണിക്കുന്നു
രാജ്യത്തെ ചെറുകിട നഗരങ്ങൾ, ഗ്രാമീണ മേഖലകൾ എന്നിവിടങ്ങളിൽ, തദ്ദേശീയമായി നിർമ്മിച്ച പുത്തൻ സാങ്കേതിക വിദ്യകൾ ഉപയോഗപ്പെടുത്താൻ പ്ലാനറ്റോറിയങ്ങൾക്ക് ഇതിലൂടെ അവസരമൊരുങ്ങും
പ്ലാനറ്റോറിയം സാങ്കേതിക വിദ്യയുടെ എല്ലാ മേഖലകളിലും വൈദഗ്ദ്ധ്യം ഉള്ളവർക്ക്
https://innovateindia.mygov.in/ വഴി ചലഞ്ചിൽ പങ്കെടുക്കാവുന്നതാണ് . സ്റ്റാർട്ടപ്പുകൾ, നിയമസാധുതയുള്ള ഇന്ത്യൻ സ്ഥാപനങ്ങൾ, വ്യക്തികൾ, സംഘങ്ങൾ എന്നിവർക്ക് തങ്ങളുടെ ആശയങ്ങൾ സമർപ്പിക്കാവുന്നതാണ് . 2021 ഒക്ടോബർ 10 വരെ രജിസ്റ്റർ ചെയ്യാം
ആശയങ്ങളിലെ പുതുമ , ഉപയോഗിക്കുന്നതിലെ വെല്ലുവിളികൾ, പുനർനിർമ്മിക്കുന്നതിലെ സാധ്യതകൾ, വിവിധ വലിപ്പത്തിൽ നിർമ്മിക്കുന്നതിനുള്ള ബുദ്ധിമുട്ടുകൾ, വിന്യസിക്കുന്നതിലെയും ഉപയോഗിക്കുന്നതിലെയും എളുപ്പം, ആശയം പ്രാവർത്തികമാക്കുന്നതുമായി ബന്ധപ്പെട്ട് ഉണ്ടാവാനിടയുള്ള അപകടസാധ്യതകൾ തുടങ്ങിയ വിവിധ ഘടകങ്ങളെ അടിസ്ഥാനമാക്കി ഒരു വിദഗ്ധ സമിതി, ആശയങ്ങളെ വിലയിരുത്തുന്നതാണ്
മത്സരത്തിൽ ഒന്ന്, രണ്ട്, മൂന്ന് സ്ഥാനങ്ങളിൽ എത്തുന്നവർക്ക് യഥാക്രമം 5 ലക്ഷം, മൂന്നു ലക്ഷം, രണ്ട് ലക്ഷം എന്നീ തുകകൾ സമ്മാനമായി ലഭിക്കുന്നതാണ്
ഇതിന് പുറമേ മത്സരത്തിൽ വിജയികളാകുന്നവർക്കും, പങ്കെടുക്കുന്നവർക്കും ഈ മേഖലയിൽ പ്രവർത്തിക്കുന്ന മറ്റ് വ്യക്തികളെ കാണുവാനും ഇതുമായി ബന്ധപ്പെട്ട ഏറ്റവും പുതിയ മുന്നേറ്റങ്ങൾ സംബന്ധിച്ച അറിവുകൾ സ്വായത്തമാക്കാനും അവസരമൊരുങ്ങും. ഇന്ത്യൻ വ്യവസായ മേഖലയിലെ വിവിധ സ്ഥാപനങ്ങൾക്ക് നേതൃത്വം നൽകുന്നവർക്ക് മുൻപിൽ തങ്ങളുടെ ആശയങ്ങൾ പ്രദർശിപ്പിക്കുന്നതിനുളള അവസരവും നൽകുന്നതാണ്
IE/SKY
(Visitor Counter : 150
റെയില്വേ മന്ത്രാലയം
2022 ഡിസംബറോടെ എല്ലാ വാഗണുകളിലും റേഡിയോ ഫ്രീക്വൻസി തിരിച്ചറിയൽ ടാഗുകൾ ഘടിപ്പിക്കുമെന്നു ഇന്ത്യൻ റെയിൽവേ
 ഘടിപ്പിക്കുന്ന പ്രക്രിയ ഇന്ത്യൻ റെയിൽവേ 2022 ഡിസംബറോടെ പൂർത്തിയാക്കും. വാഗണുകൾ ട്രാക്കുചെയ്യുന്നതിന് ഈ ടാഗുകൾ ഉപയോഗിക്കും.
ഇതിനോടകം 23,000 വാഗണുകളിൽ ആർ.എഫ്.ഐ.ഡി. പദ്ധതിയുടെ കീഴിൽ റേഡിയോ ഫ്രീക്വൻസി തിരിച്ചറിയൽ ടാഗുകൾ ഘടിപ്പിച്ചു കഴിഞ്ഞു.
നിലവിൽ ഇത്തരം വിവരങ്ങൾ മനുഷ്യ പ്രയത്നം ഉപയോഗിച്ചാണ് റെയിൽവേ പരിപാലിക്കുന്നത്. ഇത് മൂലം പിശകുകൾ പറ്റാനുള്ള സാധ്യത ഏറെയാണ്. കോച്ചുകൾ, ലോക്കോമോട്ടീവുകൾ, വാഗണുകൾ എന്നിവയുടെ കൃത്യമായ സ്ഥാനം അറിയാൻ ആർ.എഫ്.ഐ.ഡി. ഉപകരണങ്ങൾ ഉപയോഗിക്കുന്നതിലൂടെ സാധിക്കും.
റോളിംഗ് സ്റ്റോക്കിൽ ആർ.എഫ്.ഐ.ഡി. ടാഗ് ഘടിപ്പിക്കുന്നതിനോടൊപ്പം ട്രാക്ക് സൈഡ് റീഡറുകൾ സ്റ്റേഷനുകളിലും പ്രധാന പോയിന്റുകളിലും ഘടിപ്പിച്ച് രണ്ട് മീറ്റർ അകലെ നിന്ന് ടാഗിലൂടെ വിവരം മനസ്സിലാക്കാനും, ഒരു നെറ്റ്വർക്കിലൂടെ ഏതു വാഗൺ ആണെന്ന കാര്യം കേന്ദ്ര കമ്പ്യൂട്ടറിലേക്ക് കൈമാറാനും സാധിക്കും. ഈ രീതിയിൽ ഓടിക്കൊണ്ടിരിക്കുന്ന ഓരോ വാഗണും തിരിച്ചറിയാനും അതിനെ ട്രാക്കുചെയ്യാനും കഴിയും.
പ്രധാനമന്ത്രിയുടെ ഓഫീസ്
പ്രധാനമന്ത്രിക്ക് ഓർഡർ ഓഫ് നൈൽ സമ്മാനിച്ചു
2023 ജൂൺ 25-ന് കെയ്റോയിലെ പ്രസിഡൻസിയിൽ നടന്ന ഒരു പ്രത്യേക ചടങ്ങിൽ ഈജിപ്തിലെ പരമോന്നത സിവിലിയൻ ബഹുമതിയായ ‘ഓർഡർ ഓഫ് ദ നൈൽ’ പ്രധാനമന്ത്രി ശ്രീ നരേന്ദ്ര മോദിക്ക് അറബ് റിപ്പബ്ലിക് ഓഫ് ഈജിപ്തിന്റെ പ്രസിഡന്റ് ശ്രീ. അബ്ദുൽ ഫത്താഹ് എൽ-സിസി നൽകി ആദരിച്ചു.
ഇന്ത്യയിലെ ജനങ്ങൾക്ക് വേണ്ടി നൽകിയ ബഹുമതിക്ക് പ്രധാനമന്ത്രി പ്രസിഡന്റ് സിസിയോട് നന്ദി പറഞ്ഞു.
പുരസ്കാരം ലഭിക്കുന്ന ആദ്യ ഇന്ത്യക്കാരനാണ് പ്രധാനമന്ത്രി.
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 180.19 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 36,168 പേർ; ചികിത്സയിലുള്ളത് ആകെ രോഗബാധിതരുടെ 0.08%.
കഴിഞ്ഞ 24 മണിക്കൂറിനിടെ 4,377 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,24,41,449 ആയി; രോഗമുക്തി നിരക്ക് 98.72%
കഴിഞ്ഞ 24 മണിക്കൂറിൽ 2,503 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.47%; പ്രതിവാര രോഗസ്ഥിരീകരണ നിരക്ക് 0.47%
ആകെ നടത്തിയത് 77.90 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 5,32,232 പരിശോധനകൾ
ബഹിരാകാശ വകുപ്പ്
കാര്ട്ടോസാറ്റ്- 3വിക്ഷേപണം വിജയകരം
ഐ.എസ്.ആര്.ഒ യുടെ ഭൗമ ഉപഗ്രഹ ശ്രേണിയിലെ ഒമ്പതാമത്തെ ഉപഗ്രഹമായ കാര്ട്ടോസാറ്റ് -3 വിജയകരമായി വിക്ഷേപിച്ചു. ഇന്ന് രാവിലെ 9.28 ന് ശ്രീഹരിക്കോട്ടയിലെ സതീഷ് ധവാന് ബഹിരാകാശ കേന്ദ്രത്തിലെ രണ്ടാം വിക്ഷേപണത്തറയില് നിന്ന് പി.എസ്.എല്.വി സി-47 റോക്കറ്റിലായിരുന്നു വിക്ഷേപണം. അമേരിക്കയുടെ 13 നാനോ ഉപഗ്രഹങ്ങളും കാര്ട്ടോസാറ്റിനൊപ്പം വിക്ഷേപിച്ചു. 27 മിനിട്ടിനുള്ളില് 14 ഉപഗ്രഹങ്ങളെയാണ് റോക്കറ്റ് ഭ്രമണപഥത്തിലെത്തിച്ചത്. തദ്ദേശീയമായി വികസിപ്പിച്ചെടുത്ത അത്യാധുനിക ഇമേജ് സെന്സിംഗ് ഉപഗ്രഹമാണ് കാര്ട്ടോസാറ്റ് - 3.
1,625 കിലോഗ്രാമാണ് ഇതിന്റെ ഭാരം. കാലാവധി അഞ്ച് വര്ഷം. നഗരാസൂത്രണം, ഗ്രാമീണ അടിസ്ഥാനസൗകര്യവികസനം, തീരദേശ ഭൂവിനിയോഗം, ഭൂവിസ്തൃതി, ദുരന്ത നിവാരണം തുടങ്ങിയ മേഖലകളില് മെച്ചപ്പെട്ട വിവര ശേഖരണമാണ് ഉപഗ്രഹത്തിന്റെ ദൗത്യം.
ND-MRD
(Visitor Counter : 47
ഉപരാഷ്ട്രപതിയുടെ കാര്യാലയം
ഉയിർത്തെഴുന്നേൽക്കുന്ന നവഭാരതം കെട്ടിപ്പടുക്കാൻ ജനസംഖ്യാപരമായ സാധ്യതകൾ പൂർണമായും പ്രയോജനപ്പെടുത്തണമെന്ന് ഉപരാഷ്ട്രപതി ആഹ്വാനം ചെയ്തു
ന്യൂ ഡൽഹി , സെപ്തംബർ 20,2021
ലോകത്തെ ഏറ്റവും വലിയ ജനാധിപത്യ രാജ്യമെന്ന നിലയിൽ ഇന്ത്യൻ പാർലമെന്റും നിയമനിർമ്മാണ സഭകളും മറ്റുരാജ്യങ്ങൾക്ക് മാതൃകയാകണമെന്ന് ഉപരാഷ്ട്രപതി ശ്രീ എം വെങ്കയ്യ നായിഡു പറഞ്ഞു.
'മഹാരാജാ സയാജിറാവു യൂണിവേഴ്സിറ്റി ഓഫ് ബറോഡ'യിൽ ഒരു വർഷത്തെ പൊളിറ്റിക്കൽ ലീഡർഷിപ്പ് ആൻഡ് ഗവർണൻസ് ഡിപ്ലോമ  കോഴ്സ് പഠിക്കുന്ന വിദ്യാർത്ഥികളുമായി ഡൽഹിയിലെ ഉപ രാഷ്ട്രപതി ഭവനിലിരുന്ന് സംവദിച്ച അദ്ദേഹം, സ്വാതന്ത്ര്യത്തിന്റെ 75 ആം വർഷം ആഘോഷിക്കുന്ന വേളയിൽ പാർലമെന്ററി ജനാധിപത്യം ശക്തിപ്പെടുത്തേണ്ടതിന്റെ ആവശ്യകതയും സദ്ഭരണത്തിന്റെ പ്രാധാന്യവും ഊന്നിപ്പറഞ്ഞു.
പാർലമെന്റും സംസ്ഥാന നിയമസഭകളും അടിക്കടി തടസ്സപ്പെടുന്നതിൽ രാജ്യസഭാ ചെയർമാൻ കൂടിയായ ഉപരാഷ്ട്രപതി ആശങ്ക പ്രകടിപ്പിച്ചു. പ്രവർത്തനരഹിതമായ നിയമനിർമ്മാണസഭകൾ പാർലമെന്ററി ജനാധിപത്യമെന്ന ആശയത്തിന്റെ കടയ്ക്കൽ കത്തിവയ്ക്കുന്നതിന് തുല്യമാണെന്നും അദ്ദേഹം കൂട്ടിച്ചേർത്തു.
യുവാക്കൾ രാഷ്ട്രീയത്തിൽ സജീവ താൽപര്യം പ്രകടിപ്പിക്കുക മാത്രമല്ല, ഉത്സാഹത്തോടെ രാഷ്ട്രീയത്തിൽ ചേരുകയും ആത്മാർത്ഥതയോടെയും അച്ചടക്കത്തോടെയും അർപ്പണബോധത്തോടെയും ജനങ്ങളെ സേവിക്കുകയും വേണമെന്ന് ആത്മാർത്ഥമായി ആഗ്രഹിക്കുന്നതായും ശ്രീ നായിഡു പറഞ്ഞു.
രാജ്യത്തെ 65 ശതമാനം ജനസംഖ്യയും 35 വയസ്സിന് താഴെ മാത്രം പ്രായമുള്ളവരുടെതകയാൽ ഇന്ത്യയുടെ ജനസംഖ്യാപരമായഇത്തരം സാദ്ധ്യതകൾ പരാമർശിച്ചുകൊണ്ട്, ഇന്ത്യയെന്ന യുവ രാഷ്ട്രത്തിന്റെ വികസനം വേഗത്തിലാക്കാനും ഉയിർത്തെഴുന്നേൽക്കുന്ന നവഭാരതം കെട്ടിപ്പടുക്കാനുമുള്ള സാധ്യതകൾ പൂർണ്ണമായി പ്രയോജനപ്പെടുത്താനും ഉപരാഷ്ട്രപതി ആഹ്വാനം ചെയ്തു.
IE/SKY
(Visitor Counter : 187
PIB Headquarters
രാജ്യാന്തര വനിതാ ദിനം: കേരള കേന്ദ്ര സര്വകലാശാലയില് റൗണ്ട് ടേബിള് കോണ്ഫറന്സ് നാളെ
രാജ്യാന്തര വനിതാ ദിനത്തോട് അനുബന്ധിച്ച് കാസര്കോടുള്ള കേരള കേന്ദ്ര സര്വകലാശാലയിലെ സെന്റര് ഫോര് വിമന്സ് സ്റ്റഡീസിന്റെ ആഭിമുഖ്യത്തില് 'വനിതാ ശാക്തീകരണത്തിന്റെ പശ്ചാത്തലത്തില് ആരോഗ്യവും പോഷണവും' എന്ന വിഷയത്തില് റൗണ്ട് ടേബിള് കോണ്ഫറന്സ് സംഘടിപ്പിക്കുന്നു. നാളെ രാവിലെ 10.30ന് ഗംഗോത്രി ബില്ഡിങ്ങിലെ കോണ്ഫറന്സ് ഹാളില് കേരള കേന്ദ്ര സര്വകലാശാല രജിസ്ട്രാര് ഡോ. എ. രാധാകൃഷ്ണന് നായര് കോണ്ഫറന്സ് ഉദ്ഘാടനം ചെയ്യും. 'ഇന്ത്യയിലെ വനിതകളുടെ ആരോഗ്യവും പോഷണവും', 'സ്ത്രീ ശാക്തീകരണത്തില് ആരോഗ്യത്തിന്റെയും വികസനത്തിന്റെയും പങ്കും ആയുഷ്മാന് ഭാരതും' എന്നീ വിഷയങ്ങളില് രണ്ട് സെഷനുകള് ഇതോടനുബന്ധിച്ച് നടക്കും.
കേരള കേന്ദ്ര സര്വകലാശാലയിലെ പബ്ലിക് ഹെല്ത്ത് & കമ്മ്യൂണിറ്റി മെഡിസിന് വിഭാഗം പ്രഫസര് ഡോ. കെ. ആര്. തങ്കപ്പന് അധ്യക്ഷത വഹിക്കും. പുല്ലൂര്-പെരിയ ഗ്രാമ പഞ്ചായത്ത് പ്രസിഡന്റ് ശ്രീമതി ശാരദ നായര്, സെന്റര് ഫോര് വിമന്സ് സ്റ്റഡീസ് കോ-ഓര്ഡിനേറ്റര് ഡോ. സുപ്രിയ പി., കേരള കേന്ദ്ര സര്വകലാശാല സോഷ്യല് വര്ക്ക് ഡിപ്പാര്ട്ട്മെന്റ് അസിസ്റ്റന്റ് പ്രഫസര് ഡോ. ലക്ഷ്മി പി. എന്നിവര് പരിപാടിയില് സംബന്ധിക്കും.
പാരീസിലെ ഫ്രഞ്ച് നാഷണല് സെന്റര് ഫോര് സയന്റിഫിക്ക് റിസര്ച്ചിലെ റിസര്ച്ച് ഡയറക്ടര് ഡോ. ശ്രീനി വി. കാവേരി, ബനാറസ് ഹിന്ദു യൂണിവേഴ്സിറ്റി പ്രഫസര് ഡോ. ഗീത റായ്, യൂണിവേഴ്സിറ്റി ഓഫ് മയാമി ഹെല്ത്ത് സിസ്റ്റത്തിലെ ബാച്ചിലര് ചില്ഡ്രന്സ് റിസര്ച്ച് ഇന്സ്റ്റിറ്റ്യൂട്ടില് നിന്നുള്ള ഡോ. ആശ ബി. പിള്ള, കേന്ദ്ര തോട്ടവിള ഗവേഷണ കേന്ദ്രത്തിലെ ചീഫ് ടെക്നിക്കല് ഓഫീസര് ഡോ. നീലോഫര് ഇല്യാസ്കുട്ടി, കാഞ്ഞങ്ങാട് ഡപ്യൂട്ടി ജില്ലാ മെഡിക്കല് ഓഫീസര് ഡോ. ശാന്തി കെ.കെ., ബാംഗ്ലൂര് ഐഐഎസ്സിയിലെ പ്രഫ. സതീഷ് സി. രാഘവന്, മുംബൈ ബാര്ക്കിലെ ഡോ. ഭവാനി എസ്. ശങ്കര്, തലശ്ശേരി മലബാര് കാന്സര് സെന്ററിലെ ഡിപ്പാര്ട്ട്മെന്റ് ഓഫ് സര്ജിക്കല് ഓങ്കോളജി അസിസ്റ്റന്റ് പ്രഫസര് ഡോ. ആദര്ശ്, കേരള കേന്ദ്ര സര്വകലാശാലയിലെ പബ്ലിക് ഹെല്ത്ത് & കമ്മ്യൂണിറ്റി മെഡിസിന് വിഭാഗം അധ്യക്ഷ ഡോ. എലിസബത്ത് മാത്യൂസ്, അസിസ്റ്റന്റ് പ്രഫസര് ശ്രീ പ്രകാശ് ബാബു കോടാലി, പബ്ലിക് അഡ്മിനിസ്ട്രേഷന് ആന്ഡ് പോളിസി സ്റ്റഡീസ് വിഭാഗം അസിസ്റ്റന്റ് പ്രഫസര് ഡോ. ആശ ലക്ഷ്മി ബി.എസ്. എന്നിവര് സെഷനുകളില് പങ്കെടുക്കും.
RRTN/IE/BSN 
(Visitor Counter : 10
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
അഴിമതിക്കാരായ 2724 ഉദ്യോഗസ്ഥർക്കെതിരെ 2021ൽ നടപടിയെടുത്തു
2021ൽ പ്രോസിക്യൂഷന് അനുമതി നൽകിയ 248 കേസുകൾ ഉൾപ്പെടെ 2724 അഴിമതിക്കാരായ ഉദ്യോഗസ്ഥർക്കെതിരെ നടപടി സ്വീകരിച്ചതായി കേന്ദ്ര പേഴ്സണൽ, പബ്ലിക് ഗ്രീവൻസ്സ് & പെൻഷൻസ് മന്ത്രി ഡോ. ജിതേന്ദ്ര സിംഗ് പറഞ്ഞു.
കേന്ദ്ര വിജിലൻസ് കമ്മീഷൻ  നൽകിയ വിവരമനുസരിച്ച്, 2724 കേസുകളിൽ സിവിസിയുടെ ഉപദേശപ്രകാരം ബന്ധപ്പെട്ട അധികാരികൾ അന്തിമ തീരുമാനമെടുത്തതായി ലോക് സഭയിൽ ഇന്ന് ഒരു ചോദ്യത്തിന് രേഖാമൂലം നൽകിയ മറുപടിയിൽ ഡോ. ജിതേന്ദ്ര സിംഗ് പറഞ്ഞു. ഇതിൽ 55 കേസുകളിൽ കമ്മിഷന്റെ ഉപദേശത്തിൽ നിന്ന് വ്യതിചലിച്ചു.
ആരോഗ്യ, കുടുംബക്ഷേമ മന്ത്രാലയം
ഇന്ത്യ സുപ്രധാന നാഴികക്കല്ലു പിന്നിട്ടു. ഒന്നര മാസത്തിനു ശേഷം ആദ്യമായി രോഗബാധിതരുടെ എണ്ണം 8 ലക്ഷത്തില് താഴെയെത്തി
കോവിഡിന് എതിരെയുള്ള പോരാട്ടത്തില് ഇന്ത്യ സുപ്രധാന നാഴികക്കല്ല് പിന്നിട്ടു. ഇതാദ്യമായി രാജ്യത്തെ കൊറോണ രോഗികളുടെ സംഖ്യ ഒന്നര മാസത്തിനുള്ളില് എട്ടു ലക്ഷത്തിനു താഴെയ്ക്കെത്തി. രാജ്യത്തെ മൊത്തം രോഗികളുടെ എണ്ണം ഇന്ന് 7,95,087 ആണ്. ഇത് മൊത്തം രോഗികളുടെ എണ്ണത്തിന്റെ 10.70 ശതമാനം മാത്രമാണ്. ഇതിനു മുൻപ് സെപ്റ്റംബര് ഒന്നിനാണ് മൊത്തം രോഗികളുടെ എണ്ണം എട്ടു ലക്ഷത്തിൽ താഴെ  ആയിരുന്നത്.
ഇന്ത്യയില് വന് തോതില് കോവിഡ് രോഗികള് ഓരോ ദിവസവും സുഖം പ്രാപിച്ചു വരികയാണ്. രാജ്യത്ത് കൊറോണ വിമുക്തി നേടുന്ന പ്രവണതയാണ് തുടരുന്നത്. രോഗവിമുക്തി നേടിയവരുടെ സംഖ്യ 65 ലക്ഷം പിന്നിട്ടു. ഇപ്പോള് രോഗികളുടെ സംഖ്യയും രോഗവിമുക്തരായവരുടെ എണ്ണവും തമ്മിലുള്ള വ്യത്യാസവും വർദ്ധിച്ച് 57,29,508 -ല് എത്തി നില്ക്കുന്നു.
കഴിഞ്ഞ 24 മണിക്കൂറിനുള്ളില് 70816 പേര് രോഗവിമുക്തരായി ആശുപത്രി വിട്ടു. അതെ സമയം 62212 പേര്ക്ക് പുതുതായി രോഗം സ്ഥിരീകരിക്കുകയും ചെയ്തു. ദേശീയ തലത്തിലുള്ള രേഗവിമുക്തി നിരക്ക് 87.78 ശതമാനമായി ഉയര്ന്നു.
രാജ്യവ്യാപകമായി ചികിത്സാ സൗകര്യങ്ങള് വര്ധിപ്പിച്ചിട്ടുണ്ട്. സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും സ്റ്റാന്ഡേര്ഡ് ട്രീറ്റ്മെന്റ് പ്രോട്ടോക്കോള് സെന്ററുകള് സ്ഥാപിച്ചിട്ടുണ്ട്. ഡോക്ടര്മാര്, പാരാമെഡിക്കല് ഉദ്യോഗസ്ഥര്, മുന്നിര ആരോഗ്യ പ്രവര്ത്തകര് തുടങ്ങിയവരുടെ അര്പ്പണ ബോധത്തോടെയുള്ള പ്രവര്ത്തനമാണ് കൂടുതല് രോഗികള് രോഗവിമുക്തി നേടുന്നതിനും മരണനിരക്ക് കുറയ്ക്കുന്നതിനും കാരണമായിരിക്കുന്നത്.
ഇന്ന് ആഗോളതലത്തില് നോക്കുമ്പോള് ഇന്ത്യയിലാണ് ഏറ്റവും കുറച്ച് രോഗികള് മരിക്കുന്നതും ഏറ്റവും കൂടുതല് രോഗികള് കോവിഡ് വിമുക്തി നേടുന്നതും. ഇന്ന് രാജ്യത്തെ മരണ നിരക്ക് 1.52 ശതമാനം മാത്രമാണ്.
78 ശതമാനം രോഗികളുടെ രോഗവിമുക്തി രേഖപ്പെടുത്തിയിട്ടുള്ളത്
രാജ്യത്തെ 10 സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമാണ് . ഒറ്റ ദിവസം മഹാരാഷ്ട്രയില് മാത്രം 13,000 രോഗികൾ കോവിഡ് മുക്തരായി. കര്ണാടകത്തില് 8000 പേരും സൗഖ്യം പ്രാപിച്ചു.
കഴിഞ്ഞ 24 മണിക്കൂറിനുള്ളില് രാജ്യത്ത് 62,212 പേര്ക്ക് രോഗബാധ സ്ഥിരീകരിച്ചു. ഇതില് 79 ശതമാനവും 10 സംസ്ഥാനങ്ങളിലും കേന്ദ്രഭരണ പ്രദേശങ്ങളിലും നിന്നാണ്. ഇതില് തന്നെ ഏറ്റവും മുന്നില് മഹാരാഷ്ട്രയാണ്. 11000 രോഗികള്. തൊട്ടു പിന്നില് ഏതാണ്ട് 7000 രോഗികളുമായി കര്ണാടകവും കേരളവും.
കഴിഞ്ഞ 24 മണിക്കൂറിനുള്ളില് രാജ്യത്ത് 837 രോഗികള് മരണത്തിനു കീഴടങ്ങി. ഇതില് 82 ശതമാനവും 10 സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും നിന്നാണ്. മഹാരാഷ്ട്രയില് നിന്നു മാത്രം 306 രോഗികളുടെ മരണം റിപ്പോര്ട്ട് ചെയ്തു.
ആഗോള മഹാമാരിക്കെതിരെയുള്ള പോരാട്ടത്തില് സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കും കേന്ദ്രഗവണ്മെന്റ് വളരെയേറെ സഹായങ്ങളാണ് നല്കിവരുന്നത്. കേരളം, കര്ണാടക, രാജസ്ഥാന്, ഛത്തിസ്ഗഡ്, പശ്ചിമ ബംഗാള് എന്നീ സംസ്ഥാനങ്ങളിലേയ്ക്ക് കേന്ദ്ര ആരോഗ്യ കുടംബക്ഷേമ മന്ത്രാലയം പ്രത്യേക ഉന്നത തല സംഘത്തെ അയച്ചിട്ടുണ്ട്. കഴിഞ്ഞ കുറെ ദിവസങ്ങളായി ഈ സംസ്ഥാനങ്ങളില് നിന്നാണ് പുതിയ കോവിഡ് രോഗബാധ കൂടുതലായി സ്ഥിരീകരിക്കുന്നത്. ഈ സംഘം സംസ്ഥാന ഗവണ്മെന്റ് നടത്തുന്ന എല്ലാ പരിശ്രമങ്ങളെയും ശാക്തീകരിക്കും. നിരീക്ഷണം, പരിശോധനകള്, രോഗവ്യാപനം തടയല്, രോഗ നിയന്ത്രണ നടപടികള്, രോഗസ്ഥിരീകരണം റിപ്പോര്ട്ട് ചെയ്യുന്ന കേന്ദ്രങ്ങളില് ഫലപ്രദമായ ചികിത്സാ നടപടികള് തുടങ്ങിയവയ്ക്ക് ഇവര് പിന്തുണ നല്കും. സമയ ബന്ധിതമായി പരിശോധനകളും തുടര് നടപടികളും എടുക്കുന്നതിനും കോവിഡുമായി ബന്ധപ്പെട്ട മറ്റു വെല്ലുവിളികള് നേരിടുന്നതിലും ഇവര് നേതൃത്വം നല്കും.
പ്രധാനമന്ത്രിയുടെ ഓഫീസ്
പാരാലിമ്പിക് ഗെയിംസിൽ ഹൈജമ്പിൽ വെള്ളി മെഡൽ നേടിയ പ്രവീൺ കുമാറിനെ പ്രധാനമന്ത്രി അഭിനന്ദിച്ചു
ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ഹൈജമ്പിൽ വെള്ളി മെഡൽ നേടിയ പ്രവീൺ കുമാറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
" പാരാലിമ്പിക്സിൽ വെള്ളി മെഡൽ നേടിയതിൽ പ്രവീൺ കുമാറിനെ കുറിച്ച് അഭിമാനമുണ്ട്. ഈ മെഡൽ അദ്ദേഹത്തിന്റെ കഠിനാധ്വാനത്തിന്റെയും സമാനതകളില്ലാത്ത സമർപ്പണത്തിന്റെയും ഫലമാണ്. അദ്ദേഹത്തിന് അഭിനന്ദനങ്ങൾ."